תרמו לנו אתר יש דין A66881BC-5DE1-4834-9D6C-FCA2EC46DA72 Created with sketchtool.
אלימות מתנחלים משפיעה באופן יומיומי על שגרת חייהם של פלסטינים בשטחים הכבושים. בגוף ראשון מציג עדויות של פלסטינים, שנגבו על ידי יש דין החל משנת 2005 ועד היום, המתארים בקולם את האלימות והפגיעה המתמשכת בגופם, ברכושם ובאדמותיהם על ידי מתנחלים ישראלים בגדה המערבית. לצד העדויות, מוצגת גם אוזלת היד של רשויות אכיפת החוק הישראליות בחקירת המקרים ובטיפול בעבריינים, כאשר קורבנות העבירה הם פלסטינים.
קראו עוד 6CECF2D1-356B-4344-A3FF-2AB5F9A57E45 Created with sketchtool.
בבעלותי חלקת אדמה בת 45 דונם, דרומית לעיירה א-ד'אהרייה, קילומטר וחצי צפונית למאחז אשתמוע. בחלקת האדמה יש מטע זיתים בן 12 שנים. בעונה רגילה אנחנו מפיקים מהם 15 פחי שמן של 15 ליטר כל אחד.
מיד לאחר הקמת המאחז אשתמוע, בשנים 2001-2000, החלו בעיות עם המתנחלים: מניעת גישה, התנכלויות לרועי צאן, ניסיונות השתלטות על קרקעות ונזק לרכוש [הוגשה תלונה קודמת בסיוע יש דין].
יומיים לפני האירוע, ב-27.9.2011, יצאתי למטע שלי לבדוק מה המצב לקראת המסיק. בדרך כלל אני מגיע לחלקה כל יומיים-שלושה. לא ראיתי שום דבר חריג. ביום רביעי, 29.9.2011, בין 8 ל-9 בבוקר התקשר אלי ע"ס, רועה צאן מהכפר, ואמר שרעה באזור וראה במטע שלי עצי זית כרותים.
הבן שלי שהיה בבית התקשר למשטרה, ואני והוא ועוד אנשים מהכפר יצאנו לחלקה. כשהגענו לשטח ראינו עצים כרותים, ענפים שבורים. חצי שעה אחרי שהגענו, הגיעו 5-4 ג'יפים צבאיים עם חיילים וגששים. הגששים החלו לבדוק עקבות ושמענו אותם אומרים לחיילים שהיו כאן ארבעה-חמישה אנשים שעשו את הנזק. ראיתי אותם בודקים את העקבות לכיוון המאחז אשתמוע. תוך כמה זמן הגיעו גם שלוש ניידות משטרה. ההתעניינות שלהם בנעשה גברה כשהבחינו בכתובת גרפיטי בעברית, שאני הבנתי שכתוב שזו נקמה על אירוע שקרה ליד חלחול.
החיילים ואנחנו ספרנו 45 עצים כרותים. גם המשטרה ספרה וצילמה את הנזק. השוטרים והחיילים נשארו במטע כשעה ואמרו לי להגיש תלונה במשטרת קריית ארבע.
למחרת, כשהגעתי לשטח, ראיתי 10 עצים כרותים נוספים במקום יותר גבוה, אותם לא ספרנו ביום הקודם. בהמשך היום א"ס, נהג מונית, שעובר יום יום בכביש ליד המטע, סיפר לי שראה ביום האירוע מתנחלים עולים מכיוון החלקה לכביש. סיפרתי על כך במשטרה.
כעבור ארבעה ימים התקשרו אלי מהמשטרה וביקשו מסמכי בעלות. הגשתי אותם לשוטר בשם י', איתו קבעתי להיפגש בצומת כביש 60. הוא בא איתי שוב לחלקה וצילם את הנזק ומסר לי את אישור הגשת התלונה. באותו יום התקשר אלי קצין מת"ק דרוזי שבא לחלקה שלי וראה את הנזק ואמר שאתקשר אליו אם יהיה עוד נזק.
ב-10.7.2012 המשטרה הודיעה ליש דין כי סגרה את תיק החקירה בעילה "עבריין לא נודע".